ISANDA LAUAS
Tere tulemast saatesse!
Mina olen Martti Ojares
ja mu tänane külaline on Jarmo Ruutinen.
Tere tulemast!
Sa elad praegu Saarijärvel, aga sa ei sündinud seal.
Kus ja millises peres sa sündisid?
Sündisin Põhja-Karjalas Nurmeses 9-lapselises peres.
Olen selle pere noorim laps.
Milline te pere oli?
Su noopõlves juhtus vist ka üks traagiline sündmus?
Ema ja isa abielulahutus oligi see traagiline sündmus,
mis on mind tänaseni mõjutanud.
Kuidas sa tagantjärgi tunned - kas su elu oli ebaturvaline?
Jah, oligi ebaturvaline.
Isa puudumine mõjutas mind läbi kogu kooliaja.
Sul polnud isa eeskuju
ja polnud kedagi, kellele oleksid saanud öelda:
"Isa, palun aita mind!" jne.
Ei saanudki seda öelda, kuna polnud, kellele öelda.
Kuna me uurime su lapsepõlve, tahan tuua välja selle,
et kui lapse varane lapsepõlv on sünnist saati ebaturvaline,
siis see on sellele inimesele edasiseks eluks halb enne või algus.
Just.
Sa käisid Lohjal põhikoolis,
aga päris lõpuni see kooliskäik hästi ei sujunud.
Kõik mu kooliaastad läksid kõigis klassides halvasti.
Siin oligi süü mu kodustes lähtekohtades -
katkises peres.
Sellest saan praegu, vanemana, paremini aru.
Sa käisid põhikooli läbi ja sul oli plaan minna ametikooli.
Aga siis sattusid valesse seltskonda.
Enne sisse astumist sain kokku oma keskkooli tuttavatega.
Neil oli kaasas joogipoolist. Ma jäin nendega juttu ajama.
Ma pole senini ametikooli sisse saanud.
Mis seal sõprade seltskonnas edasi sai?
Mis aine või asi teid sidus?
See oli õlu.
Sellest algas su elus alkoholi kuritarvitamine.
See oli väga totaalne.
Sealt see tõesti algas ja see kestis pikalt.
Sa tegid vahetevahel väikesi tööotsi, aga põhirõhk oli siiski joomisel.
Ma tegin vahel ehitustöid.
Seal jõime vahel endisest veelgi rohkem.
Keegi polnud sulle mitte kunagi Jeesusest rääkinud.
- Mitte üks sõna.
Siis sul tekkis olukord, kus sul oli elust täiesti villand.
Sa otsustasid, et sa ei taha elada vanemaks, kui 30-aastaseks.
Minu eesmärk oli hiljemalt 30-aastaselt hauas olla.
Sest kauem ei suuda selliste joomatsüklitega elada.
Samuti purjuspäi avalikes kohtades ringi tuikumistega.
Olla alkohoolik oli häbiväärne.
Ükskord said sa kutse oma sugulaste pulma Salosse.
Räägi, kes sind kutsus ja mis seal toimus?
Sain selle kutse oma vennalt, kes oli me peres vanuselt teine laps.
Ta sai usklikuks Helsingis, Hakaniemis.
"Reede Jeesusele" nimeline grupp kutsus teda kirikusse.
Seal ta usklikuks saigi.
Ta saatis mulle kirja ühte Lohja restorani.
Lugesin seal seda kirja koos lauakaaslastega.
Keegi lauakaaslastest arvas, et seal on kindlasti mingi sektiga tegu
ja käskis mul selle paberi minema visata.
Aga ma panin selle tagi taskusse ja lugesin seda hiljem uuesti.
Seal kirjas oli juttu kolmest mäge, millest keskmine oli Kolgata mägi.
Hiljem sain aru,
et Jeesus naelutati keskmisel mäel meie pattude pärast ristile.
Aga tollal, selles olukorras olles, ma ei mõistnud seda.
Sa mõtlesid hoopis, et sulle pole vaja sellest rääkida,
sest su jaoks ei tähendanud see midagi. - Just.
Peamine seisukoht oli, et see asi ei kuulu mulle.
Plaanisid minna pulma, aga sul polnud pulmariietust.
Jaa, see oli huvitav aeg mu elus.
Parandasin koos õemehega kaubaaluseid.
Lõuna-Soome suurimast prügilast
leidsin kaubaaluste hulgast rekkamehe riided.
Leidsin sealt k ühe punase särgi,
mis oli täitsa veripunast värvi.
Panin selle selga.
Kuskilt sain veel puhtad püksid ka
ja siis läksimegi koos õemehega Lohjalt Salosse pulma.
Mis seal pulmas juhtus?
Kuna olin alkohoolik, siis arvasin, et seal on ka alkoholi.
Algul läksingi sinna just selle motiiviga.
Aga samas üks hääl mu sees ütles: "Eks näis, millises usus ta on
ja kas see on ikka tõeline usk?"
- Sest ta oli ainult lühikest aega usklik olnud.
Jah.
Ta leidis naise ja nad laulatati abielupaariks.
Kas seal siis oli alkoholi? - Ei.
Seal oli ainult kohvi, vett ja mahla.
Mingit alkoholi seal polnud. Isegi õlut mitte.
Mitte keegi seal ei suitsetanud ega vandunud.
Kaks õde mängisid kitarridega vaimulikke laule.
Hiljem sain aru, et need on vaimulikud laulud.
Mina kuulasin tol ajal Irwinit.
See oli teatud "Stop" su joomatuurides,
aga täielikult see su joomist ei peatanud.
Joomine läks veel hullemaks.
Eriti veel, kui nägin, et mu vennal läheb hästi.
Hakkasin veel rohkem jooma ja õemees tuli ka kampa.
Kuid kuigi olin purjus,
mõtlesin sisimas siiski, et see pole hea asi.
Sa käisid paar korda AA-kogunemistel,
kus su joomatuurid võinuksid lõppeda, aga nii ei juhtunud.
Nendes kohtades ei rääkinud mitte keegi
midagi Jeesusest.
Ei räägitud.
Räägiti vaid, mida oldi kokku kogutud, kui kainena tööd tehti.
Ütlesid, et sul oli soov 30-aastaselt surra.
Aga Jumalal oli teine plaan
ja see hakkas ka vähehaaval täide minema.
Keegi juhtis sind kuhugi kohta. Kuidas see juhtus?
Oli üks Toivola Kodu, mida pidas ülal üks vabakirik.
Ma ei teadnud sellest kohast midagi.
Mu vend ja ta naine arvasid, et pean sinna minema,
sest muidu läheb mul halvasti.
Mul oli tollal Lohja apteegi taga selline olukord,
kus ootasin, millal ma siit ilmast lahkun.
Kuid seal Toivola Koduski olles
oli su sees pikka aega tugev uskmatuse vaim.
Sa polnud usuasjadest üldse huvitatud.
Ma polnud tõesti neist huvitatud.
Olin vaid huvitatud sellest, et saada paremasse seisu.
Ja tol ajal ikka vahel võtsid napsu ka? - Ikka.
Nii oli see ka varem.
Milline oli muutus, mis siis asjad teiseks pööras?
Kas oli mingi olukord või juhtum?
Oluline oli juba see, et mind viidi Lohjalt minema.
Minu jaoks oli see tähtis - keegi hoolis ja viis mu sealt prügi seest minema.
Sotsiaalhoolekande kaudu
läksime vennanaise autoga raviasutusse.
See asus Hämeenlinnas, mis pole üldsegi Lohja lähedal.
Sinna oli pikk sõit.
Kas siis oli selge, et jääd sinna ainult teatud ajaks?
Eesmärgiks oli 3 kuud.
Selle 3 kuu jooksul seal õlut ei pakutud? - Ei.
Õlut seal ei pakutud. Seal olid hommikupalvused.
Seal oli selline vaimulik tegevus,
mida varasemates vastavates kohtades polnud.
Seal oli vaimulik tegevus, kuid seda ei surutud kellelegi peale.
Maja juhataja ütles, et neil on hommikupalvus ja hommikusöök.
"On põhjust tulla hommikupalvusele, et saada hommikusööki."
Alguses oli hommikusöök su jaoks tähtsamgi.
Muidugi oli.
Mu varasemas elu toitu ei pakutud, nii et mul oli kõva nälg.
Kogesid teatud moel, et ta hoolis sinust.
Kui vennanaine algul sinna kohta helistas,
siis sealt vastati, et olen Toivola kodusse südamest teretulnud.
Mind pani imestama,
kuidas keegi tundmatu võib telefonis nii öelda?
Me ju ei tundnud teineteist.
Lisaks oli su enesehinnang selline,
et keegi ei saa sinust midagi head rääkida.
Ei saanud.
Ja kui keegi siis rääkis head, siis see puudutas sind. - Jah.
See jääb alatiseks meelde.
See oli tähtis, et just juhataja oli see,
keda tahtsid võtta eeskujuks.
Jah. Kui ta oleks teistmoodi käitunud, poleks ma sinna läinudki.
Nii et see oli oluline.
Jumal viis asjad edasi.
Ta ei tahtnud, et 30-aastaselt sureksid.
Ta juhtis sind sammhaaval kohta, kus langetasid tõsise otsuse.
Mis koht see oli ja mis seal toimus?
See sai alguse neil hommikupalvustel.
Seal toimus teatud ärkamine.
Selle maja tavade hulka
kuulusid käigud erikohtadesse suvepidustustele.
Seekord oli kohaks Tampere Pirkkahalli.
Viisime sinna oma kioski ja rääkisime oma alkoholi vastasest tööst.
Ma olin ka seal kaasas.
Märkasin, et mu vend ja ta naine on ka seal messikeskuses.
Nad ütlesid, et kergejõustiklane Arto Härkönen
hakkab kohe messikeskuses rääkima.
Nad kutsusid ka mind kuulama.
Olin seal ka varem käinud vaatamas. See hall oli inimesi täis.
Nägin, et ma ei mahu sinna ja ega ma tegelikult tahtnudki minna.
Kartsin inimesi, sest neid oli nii palju.
Aga nad ütlesid, et nad on usklikud inimesed.
Saime istuma ettepoole.
Istusime maha ja Härkönen alustas oma kõnega.
Ta rääkis omas kõnes uuestisünnist.
Samuti isiklikust otsusest.
Igaüks peab tegema isikliku otsuse Jeesuse kasuks.
Oma kõne lõpus kutsus ta kõiki neid püsti tõusma,
kes soovivad elumuutust.
"Tulge siia ette hingehoiu kabiinidesse!"
"Hingehoiu kabiin" oli minu jaoks võõras mõiste.
Ma polnud varem sellist kuulnud.
Olin koos ühe Toivola Kodu elanikuga. See oli Tamperest pärit mees Kimmo.
Ta oli ametilt kokk ja me istusime temaga kõrvuti.
Olime istumisest väsinud ja tahtsime minna välja suitsetama.
Aga üleskutse peale tõusime püsti.
Imestasime, et keegi teine peale meie ei tõusnud.
Meil polnud muud varianti,
kui läksime Pirkkahalli ette otsa hingehoiu kabiinidesse.
Seal hingehoiu kabiinis nägin üht tuttavat jutlustajat,
aga mulle ta jutlused ei meedinud.
Närvid ei kannatanud seda tüüpi kuulutamist välja.
Jutlustaja ootas mind seal ja küsis:
"Kas sa Jarmo pole veel andnud oma elu Jeesusele?"
Ütlesin vastu: "Mis oleks, kui nüüd annaksin?"
Palvetasime koos selle evangelistiga.
Alguses ei tundnud ma midagi
peale ta käe, mis oli mu pea peal.
Mõtlesin mehena, kas nüüd juhtub midagi imelikku?
Lugesin patuse palve
ja tunnistasin omad patud selges soome keeles.
Siis see palve lõppes.
Läksin sealt ära ja imestasin,
kuidas sammud läksid kergemaks ja olemine paremaks.
Maailm hakkas tunduma kuidagi eriti positiivne,
samas kui see varem oli olnud mu silmis vaid negatiivne.
Need, kes mind tunnevad, need teavad.
Ka Tampere Kimmo käis palvel
ja imestas ka oma olukorra üle.
Ta küsis, kas mul on ka samamoodi hea olla?
Ütlesin, et on.
Ma ei tea, mis seal juhtus,
aga usun, et juhtus see, mida neis kohtades on kuulutatud -
uuestisünd ülevalt.
Minu puhul see nüüd juhtuski.
Nii ma tõdesin seda asja.
Meile osteti kohvi ja saiakesi.
Toivola Kodu teised elanikud, kes ei läinud palvele,
ostsid meile kohvi ja saiakesi. See oli nii erakordne!
Sest nende sissetulekutega ei saa eriti midagi osta.
Kuidas nad suhtusid sellesse, et olid muutunud?
See kiideti heaks.
Toivola Kodus arutati, kas olen usklik või mitte.
Arutlesime ka Nikodeemuse loo üle,
et kuidas saab inimene vanana uuesti sündida?
Ta ju ei saa minna tagasi ema kõhtu!
Arutlesime selle üle suitsunurgas.
Ma ei rääkinud neist tunnetest, mida neil hetkedel tundsin.
Mu elu hakkaski peale seda muutuma.
Siis aga tuli sul vaikne periood.
Sa polnud Toivola Kodus enam klient, vaid töötegija.
Siis tuli Pohjanmaalt sinna töötegijaks üks naine, kes on täna su abikaasa.
Jah. Selline asi juhtus tõesti.
Juhataja hoiatas töö käigus, et selline naine on tulemas
ja et tal on ka poeg kaasas.
Ütles, et ei tohiks talle liiga lähedale minna.
Tunnistasin talle oma usule tulekust Toivola Kodu sööklas.
Ta kuulas ja rääkis lühidalt ka oma loo.
Me tutvumisaeg oli lühike.
Mingi aja pärast me kihlusime ja mingi aeg hiljem abiellusime.
Sul polnud mingit maist vara. Vist ainult 20 euri.
Või 20 marka. See oli margaaeg.
Aga pulmadeks oli see kaugelt ebapiisav.
Räägi, millised pulmad sul olid?
Pulmad olid meil vägevad. Palju rahvast oli kohal.
Võin kindlalt öelda,
et pulmakülalisi tuli sinna sööklasse üle 70.
Osa neist polnud ametlikult kutsutud, aga nad tulid ikkagi kohale.
Suurem osa pulmalistest olid inimesed, kellel oli "uus elu".
Osa neist olid hetkekliendid
ja osad olid varem võõrutusravil olnud kliendid.
See puudutas tugevalt, et just nemad olid pulmakülalised.
Minu enda poolt olid ema ja õed. Naise poolt oma seltskond.
Aga võõrutusravi patsiendid olid ka kohal, ülikonnad seljas.
Sul polnud mingeid pulmariideid, aga sa said need imelisel moel.
Sa ei pidanud nende eest maksma, vaid keegi maksis need sinu eest.
Kui te sinna tulite nagu noorpaar ikka tuleb,
siis sa ei tundnud mitte kedagi ega teadnud, kui palju külalisi on.
Kui sa tulid ja neid esimest korda nägid,
siis see oli su jaoks kui stop-hetk.
Jah.
Seda ei saaks küll kannatuste rajaks nimetada,
aga need olid sellised sammud, mida ealeski ei unusta.
Tulime ülakorruselt trepist alla sööklasse, kus kõik ootasid.
Kuna tulime vaiksel sammul trepist alla, nägime kõik külalised ära.
Kõik see läks hästi.
Alkohol ja tubakas olid sul jäänud selja taha
ja sa ei tarbi neid tänaseni.
Sa kolisid koos naisega Saarijärvele.
Seal oled tegutsenud kohalikus vabakoguduses
majahoidjana.
See on vägev. Palju su pulmadest möödas on?
Uuestisünnist on 27 aastat
ja 1995. a. olid meil pulmad.
Sellestki on möödas 25 aastat. Sinu elu on hästi läinud.
2019. aasta alguses tabas sind üllatuslik haigus.
Jaanuaris olid sul mingid sümptomid, mis oleksid võinud sulle elu maksta.
Mind on paar aastakümmet vaevanud krooniline vererõhutõbi.
2019. aasta alguses läks asi hullemaks -
enesetunne läks halvemaks.
Miski põhjustas südame vasakus kambris takistuse.
See kamber oli rasvunud.
See oli põhjustatud mitmesuguste rasvaste toitude söömisest.
Elu läks raskemaks. Mind viidi kiirabiga keskhaiglasse.
Seal tehti mulle kaks korda elektrišokki,
nii et tulin selle abil sellest välja.
Peale seda läksin Hirvaskankaale, kus on Elavate Kivide kogudus.
Seal oli sündmus nimega "Jeesus - Tervendaja".
Kohal oli evangelist Peter Hoppe Vaasast.
Läksin sinna just selle pärast, et tahtsin terveks saada.
Minu eest palvetati
ja see evangelist kallistas mind altari ees.
Selle kallistuse käigus
toimus minus Püha Vaimu läbimurre peast jalgadeni.
Olin kogenud seda ka kunagi varem,
aga nüüd oli see palju võimsam ja tugevam.
Peale seda sündmust läksin hiljem kardioloogi juurde uuringutele.
Kardioloog teatas,
et südame vasakust eeskambrist oli rasv kadunud.
Kuhu see kadus, kui mingit ravi 2 kuu jooksul üldse polnudki?
Tavaolukorras ei eemalda ka ravi seda rasva.
Ei eemalda. Seal peab toimuma mingi ime.
Usun, et selle altarikogemuse käigus see ime juhtuski.
Ma tulin sellest välja.
Muidu oleks see viinud infarktini ja sarnaste haigusteni,
milledesse surid paljud mu suguvõsast.
See haigus oleks põhjustanud sulle töövõimetuse.
Just. Ka haiglas anti mõista,
et olukord on lähedal sellele, et pean sinna jääma.
Aga jaanuarist peale suudad teha kõike nagu terve mees.
Jah. Olen eesmärgipäraselt teinud raskeid töid
ja sellega end testinud.
Veri ringleb ilusti ja pea ei käi ringi.
Meil on veel paar minutit aega,
mistõttu palun sul öelda vaatajatele, mida Püha Vaim sulle annab.
Sina televaataja -
oled sa mees või naine ja kui vana iganes,
minu elulugu näitab, et ka sinul on võimalus.
Võta Jeesus vastu oma päästjana, vabastajana,
tervendajana ja pattude lepitajana!
Mina võtsin Ta vastu Pirkkahallis, millest on möödas 27 aastat.
Usuasjad on tõesed.
Ja need on ka sinu puhul tõesed, kui taipad need õigel ajal vastu võtta.
Olgu su elu olukord, milline tahes - Jeesus aitab sind.
Ta aitas mind ja paljusid teisi.
Tahan sind veel õnnistada Jeesuse armsal ja kallil nimel,
kui kuulasid seda tõsielulugu. Aamen!
Aitäh Jarmo su jagamise eest! Sa oled näinud ja kogenud palju asju.
See on väga tugev näide selle kohta, mida Jeesus teeb.
Sa oleksid ennast surnuks joonud.
Täna aga oled paljudele rääkinud ja räägid veelgi, mida Jeesus teeb.
Jeesus on see sama eile, täna ja igavesti.
Aitäh Jarmo, et tulid mu saatesse!
Arvan, et pole kedagi sellist, keda see saade poleks puudutanud.
Võime ainult tänada selle eest, et Jumal juhib
ja et sellest räägitakse edasi nii, et see saaks paljudele julgustuseks.
Aitäh ja õnnistusi sulle ja su perele! - Aitäh, et sain siin olla!
Kui soovid toetada Eesti TV7 tööd, helista 900 1777 (kõne hind 7 euri).
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa